Diari Oficial de la Generalitat Valenciana


Sumari del DOGV 9176, del 17-09-2021 (2021/8991)

RESOLUCIÓ de 6 de setembre de 2021, del director general de Relacions amb les Corts, de la Presidència de la Generalitat, per la qual es publica el conveni marc de col·laboració entre l'Agència Valenciana d'Avaluació i Prospectiva (AVAP) i la Coordinadora de Representants d'Estudiants d'Universitats Públiques (CREUP).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9176

Data del DOGV
:   17-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8991


Data del document
:   06-09-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 6 de setembre de 2021, del director general de Relacions amb les Corts, de la Presidència de la Generalitat, per la qual es publica el conveni marc de col·laboració entre l'Agència Valenciana d'Avaluació i Prospectiva (AVAP) i la Coordinadora de Representants d'Estudiants d'Universitats Públiques (CREUP). [2021/8991]  
L'Agència Valenciana d'Avaluació i Prospectiva (AVAP) i la Coordinadora de Representants d'Estudiants d'Universitats Públiques (CREUP) han subscrit, prèvia tramitació reglamentària, els dies 28 i 29 de juliol de 2021, respectivament, un conveni marc de col·laboració, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 6 de setembre de 2021 i número 1676/2021, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 6 de setembre de 2021.- El director general de Relacions amb les Corts: Antonio Torres Salvador.  
  
  
Conveni marc de col·laboració entre l'Agència Valenciana d'Avaluació i Prospectiva (AVAP) i la Coordinadora de Representants d'Estudiants d'Universitats Públiques (CREUP)  
  
Reunides  
D'una part, Andrea Paricio Henares, en la seua condició de presidenta de la Coordinadora de Representants d'Estudiants d'Universitats Públiques S - CREUP, d'ara en avant CREUP, amb CIF E90923163 i amb domicili social en Carreró de Sta. María, s/n, Alcalá de Henares (28892), actuant en nom i representació de la CREUP en virtut de les competències que li atribueixen els Estatuts d'aquesta entitat.  
D'una part, Francisco Javier Oliver Villarroya, en nom i representació de l'Agència Valenciana d'Avaluació i Prospectiva (d'ara en avant AVAP), CIF A0081893M, amb seu en la plaça de l'Ajuntament 6, València, que intervé en qualitat de director general conforme a les atribucions que li confereix l'article 8.2.f de la Llei 5/2006, de 25 de maig, de la Generalitat, de creació de l'Agència Valenciana d'Avaluació i Prospectiva, i article 9.2.f del Decret 6/2008, de 18 de gener, del Consell, pel qual s'aprova el Reglament de l'AVAP, després del seu nomenament mitjançant el Decret 178/2019, de 6 de setembre, del Consell, pel qual se'l nomena director general de l'AVAP (DOGV 8631, 10.09.2019).  
  
Totes dues parts intervenen en la representació i amb les facultats que els seus respectius càrrecs els confereixen, reconeixent-se recíprocament capacitat i legislació, bastant en dret, per a atorgar i signar el present Conveni Marc de col·laboració, amb l'objecte que a continuació es ressenya, i en virtut d'això  
  
Exposen  
1. Que l'AVAP, és l'agència d'avaluació de la qualitat universitària en l'àmbit de la Comunitat Autònoma Valenciana, d'acord amb el que s'estableix en l'article 3 de la Llei 5/2006, de 25 de maig, de la Generalitat, de Creació de l'Agència Valenciana d'Avaluació i Prospectiva, i de l'article 3 del Decret 6/2008, de 18 de gener, del Consell, pel qual s'aprova el Reglament de l'Agència Valenciana d'Avaluació i Prospectiva (AVAP).  
2. Que CREUP és una associació privada d'àmbit estatal, independent i sense ànim de lucre, que té com a objectiu amb caràcter general, la representació i defensa del col·lectiu estudiantil que forma part de l'Associació, i els membres de ple de la qual dret són tots aquells màxims òrgans de representació dels estudiants de les universitats públiques que sol·liciten formar part de la mateixa i siguen acceptats per la seua Assemblea General.  
3. Que totes dues parts convenen en la necessitat de treballar conjuntament en l'àmbit de l'educació i la formació, la cooperació solidària, i tot això amb la finalitat d'aconseguir que la Comunitat Valenciana desenvolupe un Sistema Universitari social i de qualitat, al mateix temps que faça millorar la vida dels ciutadans.  
4. Que en aquest sentit, resulta essencial fomentar una relació més estreta entre les institucions de l'Estat i Autonòmiques i la representació estudiantil universitària, amb la finalitat que cadascun comprenga millor les necessitats de l'altre, responga millor als seus desafiaments actuals i es retroalimenten positivament per a un major impacte en la societat.  
5. Que l'AVAP i CREUP consideren pertinent desenvolupar línies de col·laboració mitjançant la signatura d'un Conveni Marc amb subjecció a les següents:  
  
Clàusules  
  
1. Objecte  
Pel present conveni les parts acorden establir un marc general de cooperació que determine les bases de col·laboració en aquelles activitats que intensifiquen la interrelació entre la AVAP i CREUP. Entre les activitats a desenvolupar s'oferirà formació sobre temes de qualitat en l'educació superior.  
  
2. Compromisos de les parts  
L'AVAP i CREUP col·laboraran amb la finalitat d'agilitar la comunicació entre elles en les accions d'interés comú i facilitar el seguiment d'aquestes, així com aportar els mitjans personals i materials de què disposen per al bon fi de les actuacions.  
  
3. Comissió mixta de seguiment i control  
Amb la finalitat d'assegurar el correcte compliment d'aquest conveni i dels acords específics que s'establisquen, de vetlar per la correcta realització de les accions acordades, així com per a resoldre els eventuals dubtes d'interpretació i aplicació, es constitueix una comissió mixta de seguiment i control, integrada per dos membres de l'AVAP, designats per aquesta última, i per dos membres de la CREUP, designats per aquesta última.  
Les actes, acords i informes que s'emeten en el desenvolupament i execució de les funcions de la Comissió Mixta de Seguiment, hauran de remetre's a la Direcció General de l'AVAP.  
  
4. Convenis específics  
Aquest conveni marc es desenvoluparà mitjançant convenis específics de col·laboració, que se signaran entre CREUP i la AVAP i en els quals es concretaran els objectius i les actuacions a desenvolupar per cadascuna de les parts. Els citats convenis faran sempre referència al present conveni marc.  
  
5. Activitats i àmbit d'aplicació  
A aquest efecte, les parts convenen a impulsar un pla d'actuació en el qual s'inclouran activitats en àmbits d'interés comú com ara realització de reunions de manera periòdica entre totes dues institucions, intercanvi d'informació sobre assumptes d'interés comú, invitació mútua a congressos i jornades propis de cada organització afavorint la participació dels membres de les universitats públiques i privades, accions encaminades a promoure la representació estudiantil en les Universitats espanyoles i qualsevol activitat que ajude a reforçar la projecció social de la Universitat i el seu compromís amb la societat.  
  
  
6. No-incidència de despesa  
L'aplicació i execució d'aquest conveni, incloent-se a aquest efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, haurà de ser atesa amb els mitjans personals i materials de la AVAP.  
  
7. Informació i publicitat  
Les parts es reserven tots els drets sobre les seues marques i noms, sense perjudici de l'eventual ús que d'ells puguen fer les parts, en compliment del present conveni i dels acords específics que d'aquest deriven, tot això de mutu acord entre les parts. En tota la publicitat vinculada a les activitats emparades pel present conveni s'haurà d'incorporar el logotip de totes les parts.  
8. Protecció de dades  
Les parts es comprometen a donar estricte compliment a la normativa reguladora de protecció de dades de caràcter personal d'acord amb el que determina el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques respecte al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades); en tot allò que no contradiga en el Reglament (UE) 2016/679, el que disposa la Llei orgànica 3/2018, de 5 de desembre, de protecció de dades personals i garantia dels drets digitals, així com a aquella altra normativa reguladora de protecció de dades de caràcter personal que siga aplicable durant la vigència d'aquest conveni.  
Les parts consenten que les dades personals incorporades en el present conveni s'incorporen en fitxers de titularitat de cadascuna d'elles, dades que s'empraran amb l'única finalitat de procedir a la gestió d'aquest. El titular del dret fonamental a la protecció de dades podrà exercir els drets d'accés, rectificació, cancel·lació i oposició.  
  
  
9. Vigència i resolució  
El present conveni marc produirà efectes a partir del dia de la seua signatura, i la seua duració s'estendrà durant quatre anys des de la data de la signatura, podent-se prorrogar per un període màxim d'igual duració, en el cas que totes dues parts manifestaren la seua voluntat de continuar amb la present col·laboració.  
El present conveni podrà ser resolt per les següents causes, notificant-ho per escrit amb 30 dies d'antelació:  
a. Pel transcurs del termini de vigència del conveni sense haver-se acordat la pròrroga d'aquest.  
b. Per renúncia amb causa justificada de qualsevol de les parts.  
c. Per incompliment de qualsevol de les clàusules de l'acord o dels annexos a aquest.  
d. Per mutu acord de totes dues parts.  
Així mateix, i d'acord amb el que s'estableix en l'article 11.1.f del Decret 176/2014, la resolució del conveni marc no afectarà les actuacions en curs d'execució, que hauran de finalitzar-se.  
  
10. Discrepàncies i jurisdicció  
Sense perjudici de les competències de cada part, les controvèrsies que se susciten en l'execució d'aquest conveni i de les addendes de desenvolupament seran examinades i resoltes per la comissió mixta de seguiment i control. En el cas de no ser resoltes per aquesta comissió, les divergències que sorgisquen en la interpretació i execució del present conveni se sotmetran a la jurisdicció contenciosa administrativa dels jutjats i tribunals de la ciutat de València.  
  
I per deixar-ne constància, en prova de conformitat, totes dues parts signen el present conveni, en el lloc i data indicats en la signatura electrònica.  
  
28.07.2021. El director general de l'Agència Valenciana d'Avaluació i Prospectiva -AVAP: Francisco Javier Oliver Villarroya.  
  
29.07.2021. La presidenta de la Coordinadora de Representants d'Estudiants d'Universitats Públiques - CREUP: Andrea Paricio Henares.